Missatge: Suposo que depèn de cada cas. Mitjançant les fusions al sector financer, com al productiu, es poden eliminar duplicitats i segons com generar sinèrgies o reduir costos. Per posar un exemple, si al carrer de la Creu de Girona tenim una Caixa de Girona al número 50 i una Caixa Manlleu al 52, i aquestes dues es fusionen, seguiran mantenint el mateix nombre de clients amb una sola oficina però reduint personal que estava fent exactament el mateix en una oficina i en una altra. Aquesta reducció de costos s'entén que teòricament pot augmentar el benefici de les empreses sense alterar els preus als que ofereixen els productes financers (sense augmentar el marge d'un crèdit hipotecari, per entendre'ns). Això sempre que vulguin, ja que com que també tenen menys competència cadascuna d'elles podria aprofitar-se d'aquest poder de mercat augmentant marges i perjudicant, per tant, els consumidors. Si es controla la fusió des del sector públic pot servir per "salvar" les entitats financeres en risc (tot i que teòricament el Banc d'Espanya va dient que "estem sans")sense perjudicar els consumidors. Si no es té en compte la concentració del mercat (és a dir, que hi acabin havent molt poques empreses per una sola part del territori) ni es regula la fusió, sí que ens pot perjudicar a nosaltres.

Resposta: Christian escrigué: Suposo que depèn de cada cas. Mitjançant les fusions al sector financer, com al productiu, es poden eliminar duplicitats i segons com generar sinèrgies o reduir costos. Per posar un exemple, si al carrer de la Creu de Girona tenim una Caixa de Girona al número 50 i una Caixa Manlleu al 52, i aquestes dues es fusionen, seguiran mantenint el mateix nombre de clients amb una sola oficina però reduint personal que estava fent exactament el mateix en una oficina i en una altra.Exteriorment les caixes seguiran sent entitats separades, amb oficines pròpies diferents, com en el cas de la fusió del Banc Sabadell i del Banco Atlántico. No sé si, com en el cas d'unes imatges que han sortit avui a TV3, les oficines situades l'una al costat de l'altra es fusionaran, o bé se suprimiran les comissions entre elles o què. Els acomiadaments fruit d'aquest tipus de fusions acostumen a ser en les oficines centrals de les diferents caixes així com en personal auxiliar que hagi vist solapat el seu treball.